
PËR RISHPËRNDARJE FONDESH BUXHETORE, BRENDA PROGRAMEVE TË MIRATUARA PËR MINISTRINË E SHËNDETËSISË, NË BUXHETIN E VITIT 2012

Në mbështetje të nenit 100 të Kushtetutës të nenit 44 të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 17 të ligjit nr. 10 487, datë 5.12.2011 “Për buxhetin e vitit 2012”, të ndryshuar, me propozimin e Ministrit të Shëndetësisë, Këshilli i Ministrave

Vendosi:

1. Në buxhetin e vitit 2012, miratuar për Ministrinë e Shëndetësisë, bëhet rishpërndarja e fondeve, si më poshtë vijon:
a) Në programin buxhetor 07220 “Shërbimet e kujdesit parësor”, në artikullin 604 “Të tjera transferime korente të brendshme”, të pakësohet fondi 70 000 000 (shtatëdhjetë milionë) lekë.
b) Në programin buxhetor 07330 “Shërbimet e kujdesit dytësor” në artikullin 604 “Të tjera transferime korente të brendshme”, të shtohet fondi 70 000 000 (shtatëdhjetë milionë) lekë, për Spitalin Rajonal Fier, për mbulimin e shpenzimeve të dializës.
2. Ngarkohen Ministria e Shëndetësisë, Ministria e Financave dhe Instituti i Sigurimeve të Kujdesit Shëndetësor për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

